UČNA PRIPRAVA: Prvo pismo (5 šolskih ur)

Učni sklop: Prvo pismo
Učne enote: Neuradno pismo, SSKJ, Elektronsko pismo, Utrjevanje

·	1. ura: Neuradno (in uradno) pismo (v učilnici)
·	2. ura: Utrjevanje (v računal. učilnici pišejo neuradno /in uradno/ pismo)
·	3. ura: SSKJ (v računal. učilnici)
·	4. ura: Priprava na e-pismo (v računal. učilnici)
·	5. ura: Pisanje in pošiljanje e-pisma (v računal. učilnici)

Razred: 7.

Cilji:
Učenci berejo neuradno in uradno pismo. Dejavnosti po branju: gl. UN, str. 65.
Po vzorcu sami tvorijo pismo. Vzdržujejo čitljivost in estetskost lastne pisave ter
vadijo oblikovanje besedil z računalnikom.
Uporabljajo jezikovne priročnike.
Razvijajo zmožnost logičnega mišljenja ter poimenovalno, upovedovalno,
pravopisno in pravorečno zmožnost. Bogatijo si besedni zaklad. Besedam iščejo
sopomenke in protipomenke.
Vadijo težja mesta v pravopisu.

Učenci razvijajo:
svoje sporazumevalne zmožnosti,
strategije samostojnega učenja,
IKT-spretnosti.

Učne oblike: frontalna, individualna, delo v parih, sodelovalno učenje
Učne metode: razlaga, razgovor, demonstracija (slikovna, besedna), uporaba informacijske
tehnologije
Učne tehnike: miselni vzorec, viharjenje možganov (brainstorming), tekmovanje

Učna sredstva: učila: učbenik, delovni zvezek, učni listi
Učna sredstva: pripomočki: računalnik

Didaktične etape uč. procesa: 1. uvajanje 2. usvajanje 3. utrjevanje

Didaktična načela: nazornost, postopnost, sistematičnost, aktualizacija, individualizacija,vzgojnost, ustreznost, socializacija, aktivnost

Medpredmetne povezave: računalništvo (uporaba IKT-tehnologije), državljanska vzgoja in
etika (vrednote)

Literatura:
Priloge: učni list (i)

1. učna ura: Pismo (neuradno in uradno)

CILJI:
Učenci berejo neuradno (in uradno) pismo.
Dejavnosti po branju: učenci povedo, kdo je sporočevalec, kdo naslovnik, ali je besedilo uradno ali neuradno, kakšno je družbeno in čustveno razmerje med sporočevalcem in naslovnikom, kaj želi sporočevalec od naslovnika. 
Poiščejo prvine, iz katerih so vse to prepoznali.

POTEK DELA

Uro izvedemo v razredu.
Učenci se seznanijo z neuradnim (in uradnim) pismom: Učitelj pri tem uporabi učenik oz. delovni zvezek, ki ga uporablja, npr. Slovenščina za vsakdan in vsak dan 7, Rokus 2007, str. 15–17; ali Slovenščina 7, Mladinska knjiga 2007, str. 56–58.)

2. učna ura: Utrjevanje

CILJI:
Po vzorcu sami tvorijo besedila: pišejo neuradno (in uradno) pismo. Pri tem pazijo na
pravilnost zapisa. Vadijo pisanje in oblikovanje besedil z računalnikom.

POTEK DELA

Uro izvedemo v računalniški učilnici.
Učenci v dvojicah pišejo neuradno pismo: najprej napiše en učenec, sošolec mu pri tem pomaga, na koncu preveri, ali je vse prav; vlogi zamenjata. Učitelj nadzoruje in usmerja delo, po potrebi pomaga.

Sledi utrjevanje pisanja uradnega pisma (če ima učitelj tako predvideno v svoji letni
pripravi). Učitelj projicira primer uradnega pisma. Učence še enkrat opozori na tehnične zahteve uradnega pisma (oblika in vsebina). Učenci v dvojicah pišejo uradno pismo, pri tem drug drugemu pomagajo in med seboj sodelujejo.

3. učna ura: Delo s SSKJ

CILJI:

Učenci razvijajo svojo zmožnost logičnega mišljenja in poimenovalno ter upovedovalno
zmožnost.
Bogatijo si besedni zaklad.
Besedam iščejo protipomenke in sopomenke; prepoznajo stilno zaznamovane sopomenke in jim določajo ustrezne govorne položaje.
Besedam iščejo besede iste besedne družine.
Dani stalni besedni zvezi določajo prvotni in preneseni pomen ter ju ponazorijo v rabi.
V besedilu podčrtajo stalne besedne zveze in pojasnijo njihov pomen.
Navedejo pregovore, pojasnijo njihov pomen in povedo, v katerih govornih položajih bi
jih uporabili.
Uporabljajo jezikovne priročnike.
POTEK DELA

Uro izvedemo v računalniški učilnici. Učenci v parih rešujejo učni list, naloge izbere vsak učitelj sam glede na svoj oddelek.

Uvodna motivacija:
Iz škatle/vrečke učenci po parih povlečejo kartončke z napisanimi besedami (značajske
lastnosti).

Za vsako izvlečeno besedo pojasnijo, kaj pomeni:
a) poiščejo ustrezno sopomenko ali
b) pojasnijo v rabi: izmislijo si kratko zgodbo (5–6 povedi), v kateri upovedijo
razumevanje besede, ali
c) oblikujejo strip, v katerem upovedijo svoje razumevanje besede.

Alternativa: Tekmovanje

Iz škatle/vrečke učenci po parih povlečejo kartončke z napisanimi besedami (značajske
lastnosti). Za vsako izvlečeno besedo pojasnijo, kaj pomeni:
ali poiščejo ustrezno sopomenko ali pojasnijo v rabi, tako da si bodisi izmislijo kratko
zgodbo (5–6 povedi) bodisi oblikujejo strip.
Nato pridejo po novo besedo. Zmaga skupina/par, ki ima največ pravilnih rešitev.

Glavni del:
Učenci po parih rešujejo učni list (ki ga učitelj sam moderira).

kartončki: (Učitelj sam izbere število besed.)

bojevit, čemeren, družaben, duhovit, hvalisav, iznajdljiv, kujav, ljubezniv,
ljubosumen, načitan, nečimrn, neposreden, nestrpen, občutljiv, plah, potrpežljiv, previden, radodaren, razvajen, resnicoljuben, samozavesten, sebičen, skop, spogledljiv, širokosrčen, tekmovalen, uporniški, ustvarjalen, velikodušen, vzkipljiv, vraževeren, zaletav, zamerljiv, zgovoren

4. učna ura: Priprava na pisanje e-pisma

Učitelj učencem projicira stran projekta na medmrežju (http://www.espnet.eu/image/ ).
Skupaj z učenci si ogledamo stran. Preberemo navodila, najprej do vključno Splošno in

Navodila.
Na tablo skiciramo sebe in iztočnice (ime, priimek, starost, spol, družina, okolje, značaj, konjički, kaj imam rad, česa ne maram).
Z metodo viharjenja možganov (brainstorming) iščemo besede, ki označujejo človekov
značaj ali nrav. Napišemo jih na drugo polovico table/drugo stran v zvezku. Učence nizajo ideje: npr. skop, pošten, hinavski, … Ko nanizamo večje število besed, se o njih
pogovarjamo: iščemo sopomenke, protipomenke, po potrebi pojasnjujemo pomen s
slovarjem (knjižnim, elektronskim), učenci pojasnjujejo pomen v rabi.
Nadaljujemo z ogledom spletne strani: preberemo iztočne (izhodiščne) povedi, se
pogovorimo.
Učitelj projicira primere iz umetnostnih besedil
Učenci oblikujejo osnutek. Glasno preberemo eno ali dve pismi. Za domačo nalogo napišejo pismo, ga pretipkajo, shranijo v elektronski obliki oz. napišejo na papir, kdor nima računalnika.
Posebej opozorimo učence, naj svojih hobijev ali okolice ne opisujejo prepodrobno, saj se te dve temi ponovita v naslednjih pismih.

5. ura: Pošiljanje pisem